कलानिधि पर धोखाधड़ी का मुकदमा दर्ज  
कलानिधि मारन की कंपनी सन पिक्चर्स के खिलाफ़ तमिलनाडु पुलिस ने धोखाधड़ी और डराने−धमकाने का मामला दर्ज किया है।
डीएमके प्रमुख एम करुणानिधि के रिश्तेदार और मीडिया कारोबारी कलानिधि मारन की कंपनी सन पिक्चर्स के खिलाफ़ तमिलनाडु पुलिस ने धोखाधड़ी और डराने−धमकाने का मामला दर्ज किया है। पुलिस ने मारन को आज पूछताछ के लिए बुलाया भी है। पुलिस के मुताबिक सलेम के एक फ़िल्म डिस्ट्रीब्यूटर टीएस सेल्वाराज ने सन पिक्चर्स पर 83 लाख रुपये की धोखाधड़ी और धमकी देने का आरोप लगाया है।   इस मामले में सन पिक्चर्स के सीओओ हंसराज सक्सेना को पहले की गिरफ्तार किया जा चुका है। कलानिधि मारन हाल ही में केन्द्रीय मंत्रिमंडल से इस्तीफ़ा देने वाले दयानिधि मारन के भाई हैं। दयानिधि के इस्तीफ़े के बाद मुख्यमंत्री जयललिता ने कहा था कि मारन परिवार के खिलाफ़ लगे आरोपों पर वो कड़ी कार्रवाई करेंगी।